Abraham Odfjell

Abraham Odfjell (født 21. juni 1881 i Stavanger, død 31. august 1960) var en norsk kaptein, skipsreder og filatelist.

Abraham Odfjell var bror av skipsreder Fredrik Odfjell (1878–1950) og sammen grunnla de Rederiet Odfjell i 1915.

Abraham Odfjell var elev ved Kongsgaard skole i Stavanger
og tok skipsførereksamen i 1901 og senere skippersertifikat. Han var styreformann i The Steamship Owners Cooperation Ass. Sammen med brødrene Fredrik og Andreas bidro han økonomisk til byggingen av Storetveit kirke i 1928–30. Han var også kirkeverge for denne kirken, og hovedstyremedlem i Den Norske Sjømannsmisjon. Fram til 1933 var han konsul for Mexico.

Abraham Odfjell var en ivrig filatelist som skrev flere fagbøker og artikler om emnet. Han var æresmedlem av filatelistforeningen Scandinavian Collectors Club. I 1956 fikk han et hjerteinfarkt under en utstilling i regi av klubben.

Bibliografi

Referanser 

Norske skipsredere
Filatelister
Personer fra Stavanger kommune
Odfjell
Artikler i sjøfart-prosjektet